Ваенны камісар раёна Сяргей ЖАБЁНАК таксама павіншаваў прысутных з Вялікім святам. Адзначыў, што крывапралітная вайна працягвалася 1418 дзён, па сваіх маштабах і жорсткасці сусветная гісторыя такога не ведала. Народы Савецкага Саюза страцілі больш за 27 мільёнаў жыхароў, наша краіна--каля трох мільёнаў. Фашысцкія войскі не далічыліся больш за 15 мільёнаў ваеннаслужачых. За першы год Другой сусветнай вайны фашысцкая Германія заваявала амаль усю Еўропу і страціла 39 тысяч сваіх салдат і афі-цэраў, а пры нападзенні на Савецкі Саюз толькі за першыя восем дзён парадзела на 23 тысячы.